Uznesenie Okresného súdu Prievidza sp. zn. 6C/51/2024 z 13. 3. 2025
Uznesenie Okresného súdu Prievidza z 13. marca 2025, sp. zn. 6C/51/2024, ECLI:SK:OSPD:2025:6124237668.3
Súd: Okresný súd Prievidza
Spisová značka: 6C/51/2024
ECLI: ECLI:SK:OSPD:2025:6124237668.3
Dátum vydania: 13. 3. 2025
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 6C/51/2024 6124237668 13. 03. 2025 JUDr. Miriam Kohútová, PhD. ECLI:SK:OSPD:2025:6124237668.3
Uznesenie Okresný súd Prievidza v právnej veci žalobkyne A. B., nar. XX.XX.XXXX, bytom C. XXXX/XX, C., zast. Mgr. Martin Berec, advokát s.r.o., IČO: 55 134 114, so sídlom Miletičova 21, Bratislava, proti žalovanej D. E. D. D., nar. XX.XX.XXXX, bytom F. XXXX/XX, C., zast. Mgr. et. Mgr. Lívia Šouc Kosťová, advokátka, IČO: 44 465 203, so sídlom Pod Donátom 5, Žiar nad Hronom, v konaní o zaplatenie 362,04 Eur, takto rozhodol: I. Konanie z a s t a v u j e . II. Žalovanej p r i z n á v a
nárok na náhradu trov konania voči žalobkyni v rozsahu 100 %. odôvodnenie:
1. Žalobkyňa sa žalobou postúpenou tunajšiemu súdu dňa 01.08.2024 domáhala od žalovanej zaplatenia sumy 362,04 Eur a náhrady trov konania. 2. Dňa 12.03.2025 bolo súdu doručené podanie žalobkyni, ktorým podľa ust. § 144 CSP vzala podanú žalobu v celom rozsahu späť a žiadala konanie zastaviť. Zároveň žiadala súd o vydanie rozhodnutia o vrátení súdneho poplatku zo žaloby. Dňa 12.03.2025 bolo súdu doručené vyjadrenie žalovanej so súhlasom so späťvzatím žaloby a so zastavením konania. 3. Podľa § 144 zákona č. 160/2015 Z.z., Civilný sporový poriadok (ďalej len „CSP“), žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Vzhľadom na to, že v prejednávanej veci vzala žalobkyňa žalobu v celom rozsahu späť, súd konanie zastavil podľa citovaných zákonných ustanovení. 7. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane. 8. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí.
9. V prípade zastavenia sporového konania v dôsledku späťvzatia žaloby, je povinnosťou súdu pri rozhodovaní o trovách konania skúmať procesnú zodpovednosť pri zastavení konania na oboch procesných stranách, teda aj na strane žalobkyne, aj na strane žalovanej. Žalobkyňa vzala žalobu späť bez udania dôvodu alebo bez toho, aby išlo o reakciu na správanie žalovanej, a teda nemožno pričítať procesné zavinenie žalovanej, zastavenie konania zavinila žalobkyňa, ktorá by mala znášať aj trovy žalovanej. 10. Súd má za to, že žalobkyňa svojím konaním zavinila, že konanie bolo zastavené a preto je povinná nahradiť trovy žalovanej. Súd mal preukázané, že v priebehu konania vznikli žalovanej trovy právneho zastúpenia, ktoré vyplývajú zo spisu. Sú to výdavky strany v zmysle § 251 CSP ako trovy konania, na ktorých náhradu má strana voči protistrane nárok. 11. Na základe vyššie uvedených skutočností, súd rozhodol tak, ako je uvedené vo výrokovej časti tohto rozhodnutia. 12. O trovách konania bude rozhodnuté po právoplatnosti rozhodnutia vo veci samej. 13. O vrátení krátenej časti súdneho poplatku zo žaloby súd rozhodne samostatným uznesením. Poučenie: Proti tomuto uzneseniu možno podať odvolanie do 15-tich dní odo dňa jeho doručenia prostredníctvom tunajšieho súdu na Krajský súd v Trenčíne, a to písomne v dvoch vyhotoveniach. V odvolaní sa má popri všeobecných náležitostiach podania uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a musí byť podpísané. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil.

